openthaigpt/thai-investment-consultant-licensing-exams huggingface dataset:
คำถาม: ตัวเลือกใดไม่ถูกต้อง เกี่ยวกับสัญญาซื้อขายล่วงหน้า
ตัวเลือก: 1. สัญญาที่กำหนดให้คู่สัญญาฝ่ายหนึ่งส่งมอบสินค้าให้คู่สัญญาอีกฝ่ายหนึ่งซึ่งเป็นผู้ชำระราคา ณ เวลาใดเวลาหนึ่งในอนาคตโดยมีจำนวนและราคาตามที่กำหนดในสัญญา 2. สินค้าอ้างอิงต้องเป็นสินค้าที่มีตัวตนเท่านั้น เนื่องจากต้องมีขั้นตอนการส่งมอบสินค้าภายหลังครบอายุสัญญา 3. สัญญาซื้อขายล่วงหน้าเป็นสัญญาทางการเงินที่มีอายุจำกัด 4. มีการใช้เงินลงทุนน้อยกว่าเมื่อเทียบกับเงินที่ใช้ลงทุนโดยตรงในสินค้าอ้างอิง
คำตอบที่ถูกต้อง: ข้อ 2
คำอธิบาย: สินค้าอ้างอิง เป็นได้ทั้งสินค้าที่มีตัวตน และตัวแปรต่างๆ เช่น ดัชนีการเงิน อัตราดอกเบี้ย ซึ่งตัวแปรต่างๆ ไม่จำเป็นต้องส่งมอบสินค้า (Physical delivery) แต่จะใช้การชำระส่วนต่างเงินสด (Cash settlement) แทน
คำถาม: ตัวเลือกใดถูกต้องเกี่ยวกับตราสารอนุพันธ์กล่าวถึงความแตกต่างระหว่างสัญญาฟอร์เวิร์ด และสัญญาฟิวเจอร์สได้ถูกต้อง
ตัวเลือก: 1. สัญญาฟอร์เวิร์ด ซื้อขายในศูนย์กลางซื้อขายที่ตั้งขึ้นเป็นทางการ Exchange แต่สัญญาฟิวเจอร์ส มักซื้อขายในตลาดที่ไม่เป็นทางการ 2. สัญญาฟอร์เวิร์ด มีลักษณะความเป็นมาตรฐานมากกว่าสัญญาฟิวเจอร์ส 3. สัญญาฟอร์เวิร์ด มีความเสี่ยงของคู่สัญญาสูงกว่าสัญญาฟิวเจอร์ส 4. สัญญาฟอร์เวิร์ด จำเป็นต้องปรับมูลค่าตามราคาตลาด ทุกสิ้นวัน Mark to Market ในขณะที่ สัญญาฟิวเจอร์ส ไม่จำเป็นต้องปรับมูลค่าตามราคาตลาด
คำตอบที่ถูกต้อง: ข้อ 3
คำอธิบาย: ตัวเลือก 1 ผิด การซื้อขายสัญญาฟิวเจอร์สซื้อขายในศูนย์ซื้อขาย [Exchange] แต่สัญญาฟอร์เวิร์ตเกิดจากการทำสัญญาตามความต้องการของคู่สัญญาจึงซื้อขายในตลาดต่อรองที่เป็นทางการ (OTC) ไม่เป็น ตัวเลือก 2 ผิด สัญญาฟิวเจอร์สมีความเป็นมาตรฐาน มีการกำหนดรูปแบบสัญญา [contract specification] ทุกสัญญาเหมือนกันหมด แต่สัญญาฟอร์เวิร์ตสามารถตกลงตามความต้องการของคู่สัญญา [customized contracts] ตัวเลือก 3 ถูก สัญญาฟอร์เวิร์ตเป็นการทำสัญญากันเองระหว่างนักลงทุนจึงมีความเสี่ยงคู่ของสัญญาสูงกว่าสัญญาฟิวเจอร์สซึ่งมีสำนักหักบัญชีเป็นฝ่ายกลางในสัญญาจึงไม่มีความเสี่ยงในการผิดนัดชำระหนี้ ตัวเลือก 4 ผิด สัญญาฟิวเจอร์สต้องมีการปรับมูลค่าทุกสิ้นวันทำการ ในขณะที่สัญญาฟอร์เวิร์ตมีการชำระและส่งมอบครั้งเดียวในวันที่ตรงกับกำหนดสัญญา
คำถาม: ตัวเลือกใด ไม่ถูกต้องเกี่ยวกับประเภทของสัญญาซื้อขายล่วงหน้า
ตัวเลือก: 1. สัญญาฟอร์เวิร์ด เป็นสัญญาแบบพันธะผูกพัน 2. สัญญาออปชัน เป็นสัญญาแบบสิทธิเรียกร้อง Contingent Claimสัญญาฟิวเจอร์ส เป็นสัญญาแบบสิทธิเรียกร้อง 3. Claimสัญญาฟิวเจอร์ส เป็นสัญญาแบบสิทธิเรียกร้อง 4. สัญญาสวอป เป็นสัญญาแบบพันธะผูกพัน
คำตอบที่ถูกต้อง: ข้อ 3
คำอธิบาย: สัญญาฟอร์เวิร์ด, สัญญาฟิวเจอร์ส, และสัญญาสวอป เป็นสัญญาซื้อขายล่วงหน้าแบบพันธะผูกพัน ส่วนสัญญาออปชันเป็นสัญญาซื้อขายล่วงหน้าแบบสิทธิเรียกร้อง
คำถาม: ตัวเลือกใดไม่ใช่ ประโยชน์ของสัญญาซื้อขายล่วงหน้า
ตัวเลือก: 1. ใช้บริหารความเสี่ยงจากราคา 2. ใช้ทำกำไรจากการเปลี่ยนแปลงของราคา 3. ใช้เป็นเครื่องมือสะท้อนราคาของสินค้าอ้างอิงในอนาคต 4. ใช้เป็นแหล่งระดมทุนสำหรับบริษัท
คำตอบที่ถูกต้อง: ข้อ 4
คำอธิบาย: สัญญาซื้อขายล่วงหน้าไม่ใช่แหล่งระดมทุนของบริษัท
คำถาม: นาย ก ลงทุนในหุ้นที่อยู่ใน SET 50 ต่อมา นาย ก คาดการณ์ว่า ราคาหุ้นจะปรับ ลดลงในอีก 2-3 เดือนข้างหน้า จึงขายชอร์ต SET50 Index Futures จากการกระทำ ดังกล่าว แสดงว่า นาย ก เป็นผู้ลงทุนในตลาดสัญญาซื้อขายล่วงหน้าประเภทใด
ตัวเลือก: 1. ผู้เก็งกำไร 2. ผู้ประกันความเสี่ยง 3. ผู้ค้ากำไร 4. ผู้ดูแลสภาพคล่อง
คำตอบที่ถูกต้อง: ข้อ 2
คำอธิบาย: นาย ก. เป็นผู้ประกันความเสี่ยง โดยการขายชอร์ต SET50 Index Futures เพื่อนำกำไร (ขาดทุน) จาก SET50 Index Futures ไปหักล้างกับขาดทุน (กำไร) จากหุ้นใน SET50 ที่ถืออยู่
คำถาม: ตัวเลือกใดถูกต้องเกี่ยวกับสัญญาฟิวเจอร์ส
ตัวเลือก: 1. ลักษณะของเป็นการต่อรองโดยตรงระหว่างผู้ซื้อและผู้ขายในตลาดที่ไม่เป็นทางการ (OTC) 2. สัญญาฟิวเจอร์ส ถูกออกแบบให้เป็นสัญญาที่สามารถตกลงตามความต้องการของคู่สัญญาได้ 3. สัญญาฟิวเจอร์ส มีความเสี่ยง ที่จะเกิดการผิดนัดการชำระราคาและส่งมอบของคู่สัญญา 4. มีสภาพคล่องต่ำ ในการซื้อขายเปลี่ยนมือ
คำตอบที่ถูกต้อง: ข้อ 3
คำอธิบาย: ตัวเลือก 1 ผิด สัญญาฟิวเจอร์สซื้อขายในศูนย์ซื้อขาย [Exchange] ตัวเลือก 2 ผิด สัญญาฟิวเจอร์สถูกออกแบบให้เป็นสัญญามาตรฐานในขณะที่สัญญาฟอร์เวิร์ตสามารถตกลงตามความต้องการของคู่สัญญา [customized contract] ตัวเลือก 3 ถูก สัญญาฟิวเจอร์สมีสำนักหักบัญชีเป็นตัวกลางในการจัดการ [Clearing House] เป็นคู่สัญญาจึงไม่มีความกังวลเรื่องการผิดนัดชำระราคา ตัวเลือก 4 ผิด สัญญาฟิวเจอร์สมีสภาพคล่องสูง เนื่องจากสามารถทำการซื้อขายเปลี่ยนมือในตลาดรองได้โดยสะดวก
คำถาม: ตัวเลือกใดไม่ถูกต้องเกี่ยวกับสัญญาฟิวเจอร์ส
ตัวเลือก: 1. สัญญาฟิวเจอร์สเป็นสัญญามาตรฐานที่มีการระบุข้อกำหนดต่างๆ ไว้ชัดเจน ผู้ซื้อและขายจะต่อรองเพียงราคาที่ซื้อขายล่วงหน้าและจำนวนสัญญาเท่านั้น 2. สัญญาฟิวเจอร์สที่อ้างอิงสินค้าเกษตรต้องกำหนดคุณภาพและเกรดสินค้าที่จะใช้ในการส่งมอบ หากสินค้าที่ส่งมอบจริงมีคุณภาพแตกต่างจากที่กำหนดจะมีสูตรปรับราคาให้สอดคล้องกับคุณภาพของสินทรัพย์ที่จะส่งมอบ 3. สัญญาฟิวเจอร์สไม่มีกำหนดช่วงการเปลี่ยนแปลงของราคาสูงสุด สำหรับการซื้อขายในแต่ละวัน Dairy Price Limitแต่จะขึ้นกับการต่อรองราคาระหว่างผู้ซื้อและผู้ขายเป็นสำคัญ 4. สัญญาฟิวเจอร์ส สามารถซื้อขายเพื่อเปลี่ยนมือในตลาดรองได้โดยไม่ต้องได้รับ ความยินยอมจากคู่สัญญาเดิม
คำตอบที่ถูกต้อง: ข้อ 3
คำอธิบาย: สัญญาฟิวเจอร์สมีการกำหนดช่วงการเปลี่ยนแปลงของราคาสูงสุดแต่ละวัน (Daily Price Limit) ขึ้นกับประเภทสินค้าตามประกาศของตลาดอนุพันธ์
คำถาม: นายเกษม ขายสัญญาฟิวเจอร์สของหุ้นสามัญ จำนวน 1 สัญญา ที่ราคาฟิวเจอร์ส 100 บาทต่อหุ้น สัญญามีอายุ 3 เดือน ตัวเลือกใดถูกต้องเกี่ยวกับผลตอบแทนและความเสี่ยงของสัญญาฟิวเจอร์ส
ตัวเลือก: 1. หากสิ้นวัน ราคาฟิวเจอร์สของหุ้นสามัญ เท่ากับ 90 บาท นายเกษมจะได้กำไรจากการถือสัญญาฟิวเจอร์ส 2. หากราคาหุ้นสามัญ ปรับตัวลดลง นายเกษมมีความเสี่ยงที่จะขาดทุนจากการขายสัญญาฟิวเจอร์ส 3. หากในวันหมดอายุสัญญา ราคาของสามัญ เท่ากับ 110 บาท นายเกษมจะมีกำไรจากการขายสัญญาฟิวเจอร์ส 4. ทุกตัวเลือกถูกต้อง
คำตอบที่ถูกต้อง: ข้อ 1
คำอธิบาย: ตัวเลือก 1 ถูก หากสิ้นวันราคาฟิวเจอร์สของหุ้นสามัญ ABC เท่ากับ 90 บาท/หุ้น ผลตอบแทน = ขาย(100) - ซื้อ(90) = +10 บาท /หุ้น ดังนั้น นายเกษมมีกำไรจากการขายสัญญาฟิวเจอร์ส 10 บาท/หุ้น ตัวเลือก 2 ผิด หากราคาหุ้นสามัญ ABC ปรับตัวลดลง ราคาฟิวเจอร์สมีแนวโน้มลดลง นายเกษมขายสัญญาฟิวเจอร์ส ดังนั้นจะมีกำไร ตัวเลือก 3 ผิด หากในวันหมดอายุสัญญา ราคาหุ้นสามัญ ABC เท่ากับ 110 บาท ผลตอบแทน = ขาย(100) - ซื้อ(110) = -10 บาท /หุ้น นายเกษมขาดทุนจากการขายสัญญาฟิวเจอร์ส 10 บาท/หุ้น
คำถาม: ตัวเลือกใดถูกต้องเกี่ยวกับการกำหนดราคาสัญญาฟิวเจอร์ส
ตัวเลือก: 1. ราคาฟิวเจอร์สที่เป็นราคายุติธรรม จะต้องเป็นราคาที่ทำให้มูลค่าสุทธิของสัญญา ณ วันทำ สัญญา มีมูลค่าเป็นบวก จากทั้งมุมมองของผู้ซื้อและผู้ขาย 2. ราคาฟอร์เวิร์ดที่เป็นราคายุติธรรม จะต้องเป็นราคาที่ทำให้มูลค่าสุทธิของสัญญา ณ วันทำ สัญญา มีมูลค่าเป็นลบ จากทั้งมุมมองของผู้ซื้อและผู้ขาย 3. ราคาฟิวเจอร์สที่มีสินทรัพย์อ้างอิงเหมือนกัน คุณภาพสินค้าเหมือนกัน แม้อายุสัญญาแตก ต่างกัน จะมีราคาฟิวเจอร์สที่เท่ากัน 4. ณดุลยภาพราคา ณวันส่งมอบ ราคาฟิวเจอร์สจะมีค่าเท่ากับราคาสินค้าอ้างอิง (Spot price)
คำตอบที่ถูกต้อง: ข้อ 4
คำอธิบาย: ตัวเลือก 1 ผิด ราคาฟิวเจอร์สที่เป็นราคายุติธรรมจะต้องเป็นราคาที่ทำให้มูลค่าสุทธิของสัญญาณวันทำสัญญามีมูลค่าเป็นศูนย์จากทั้งมุมมองของผู้ซื้อและผู้ขาย ตัวเลือก 2 ผิด ราคาฟอร์เวิร์ดที่เป็นราคายุติธรรมจะต้องเป็นราคาที่ทำให้มูลค่าสุทธิของสัญญาณวันทำสัญญามีมูลค่าเป็นศูนย์จากทั้งมุมมองของผู้ซื้อและผู้ขาย ตัวเลือก 3 ผิด ราคาฟิวเจอร์สที่มีอายุสัญญาแตกต่างกันจะมีราคาฟิวเจอร์สแตกต่างกันตามเดือนส่งมอบเพราะอายุสัญญาเป็นปัจจัยหนึ่งในการกำหนดราคาฟิวเจอร์ส ตัวเลือก 4 ถูก ณ ตอนสิ้นสุดระยะเวลาของสัญญา ราคาณวันส่งมอบจะไม่มีโอกาสทำกำไรจากการทำอาร์บิทราจ ราคาฟิวเจอร์สจะเท่ากับราคาสินค้าอ้างอิง (Spot price)
คำถาม: ตัวเลือกใดต่อไปนี้ไม่ใช่ปัจจัยในการกำหนดราคาฟิวเจอร์สของสินค้าโภคภัณฑ์
ตัวเลือก: 1. ประโยชน์จากการถือครองสินทรัพย์อ้างอิง 2. เงินปันผล 3. ต้นทุนค่าเก็บรักษาสินค้า 4. ต้นทุนค่าขนส่งสินค้า
คำตอบที่ถูกต้อง: ข้อ 2
คำอธิบาย: เงินปันผลไม่ใช่ปัจจัยในการกำหนดราคาฟิวเจอร์สของสินค้าโภคภัณฑ์ แต่เป็นปัจจัยในการกำหนดราคาฟิวเจอร์สของหุ้นสามัญ
คำถาม: ค่าเบส (Basis) ของสัญญาฟิวเจอร์สของตราสารทางการเงินเมื่อถึงวันครบกำหนดอายุของสัญญามีค่าเท่าใด
ตัวเลือก: 1. มีค่าเป็นบวก 2. มีค่าเป็นลบ 3. มีค่าเท่ากับศูนย์ 4. มีค่าเท่ากับราคาสินค้าอ้างอิง
คำตอบที่ถูกต้อง: ข้อ 3
คำอธิบาย: Basis = F - S เนื่องจากการบรรจบของราคาระหว่างราคาสัญญาฟิวเจอร์สและราคาปัจจุบันเมื่อถึงวันครบกำหนดอายุของสัญญาฟิวเจอร์ส ดังนั้นค่าเบซิสจึงมีค่าเท่ากับศูนย์เมื่อถึงวันครบกำหนดอายุของสัญญาฟิวเจอร์ส
คำถาม: ตัวเลือกใดต่อไปนี้ถูกต้องเกี่ยวกับเบสของสัญญาฟิวเจอร์ส
ตัวเลือก: 1. เบส คือ ผลรวมของราคาสัญญาฟิวเจอร์ส กับราคาสินทรัพย์อ้างอิง (Spot price) จะทำให้เบสกว้างขึ้น 2. หากราคาสัญญาฟิวเจอร์สเพิ่มขึ้นมากกว่าราคาสินทรัพย์อ้างอิง (Spot price) จะทำให้เบสกว้างขึ้น 3. หากอัตราจ่ายเงินปันผลเพิ่มขึ้นในขณะที่ปัจจัยอื่นคงที่ จะทำให้เบสของสัญญาฟิวเจอร์สหุ้นสามัญกว้างขึ้น 4. หากต้นทุนค่าขนส่งและค่าเก็บรักษาลดลง โดยปัจจัยอื่นคงที่ จะทำให้เบสของสัญญาฟิวเจอร์สินค้าเกษตรกว้างขึ้น
คำตอบที่ถูกต้อง: ข้อ 2
คำอธิบาย: ตัวเลือก 1 ผิด เบซิสคือผลต่างระหว่างราคาสัญญาฟิวเจอร์สกับราคาสินทรัพย์อ้างอิง (Spot price) หรือ Basis = F - S ตัวเลือก 2 ถูก หากราคาสัญญาฟิวเจอร์ส F เพิ่มขึ้นมากกว่าราคาสินทรัพย์อ้างอิง S, จะทำให้ผลต่างระหว่างราคาฟิวเจอร์สกับราคาสินทรัพย์อ้างอิงเพิ่มขึ้น ส่งผลให้เบซิสกว้างขึ้น ตัวเลือก 3 ผิด หากอัตราจ่ายเงินปันผล (Y) เพิ่มขึ้นในขณะที่ปัจจัยอื่นคงที่ ราคาสัญญาฟิวเจอร์สจะลดลง F = S + C - Y ส่งผลทำให้เบซิสของสัญญาฟิวเจอร์สหุ้นสามัญแคบลง ตัวเลือก 4 ผิด หากค่าขนส่งและค่าเก็บรักษา (C) ลดลงในขณะที่ปัจจัยอื่นคงที่ ราคาสัญญาฟิวเจอร์สจะลดลง F = S + C - V ส่งผลทำให้เบซิสของสัญญาฟิวเจอร์สสินค้าเกษตรแคบลง
คำถาม: ตัวเลือกใดต่อไปนี้ถูกต้องเกี่ยวกับสเปรดของสัญญาฟิวเจอร์ส
ตัวเลือก: 1. Calendar Spread คือ ผลรวมของราคาสัญญาฟิวเจอร์ส 2 สัญญา ที่มีสินค้าอ้างอิงประเภทเดียวกัน แต่แตกต่างที่วันหมดอายุ 2. Bull Spread จะใช้เมื่อคาดการณ์ว่าราคาสัญญาฟิวเจอร์สเดือนส่งมอบใกล้จะมีราคาสูงขึ้น โดยเปรียบเทียบกับเดือนส่งมอบไกล 3. การสร้างสเปรดจะต้องมีสถานะบนสัญญาฟิวเจอร์สอย่างน้อย 2 สถานะ โดยสถานะซื้อสัญญาฟิวเจอร์สหนึ่งพร้อมกับสถานะขายสัญญาฟิวเจอร์สอีกสัญญาหนึ่ง 4. ถูกทุกตัวเลือก
คำตอบที่ถูกต้อง: ข้อ 3
คำอธิบาย: ตัวเลือก 1 ผิด Calendar Spread คือผลต่างระหว่างราคาสัญญาฟิวเจอร์ส 2 สัญญาที่มีสินค้าอ้างอิงประเภทเดียวกันแต่แตกต่างที่วันหมดอายุ Spread = F2 - F1 ตัวเลือก 2 ผิด Bull Spread คือสเปรดขาขึ้น จะใช้เมื่อคาดการณ์ราคาฟิวเจอร์สเดือนส่งมอบไกลจะมีราคาสูงขึ้นโดยเปรียบเทียบกับเดือนส่งมอบใกล้ ตัวเลือก 3 ถูก การสร้างสเปรดจะต้องมีสถานะบนสัญญาฟิวเจอร์สอย่างน้อย 2 สถานะ โดยสถานะซื้อสัญญาฟิวเจอร์สหนึ่งพร้อมกับสถานะขายสัญญาฟิวเจอร์สอีกสัญญาหนึ่ง
คำถาม: ตัวเลือกใดต่อไปนี้ถูกต้องเกี่ยวกับการประยุกต์ใช้สัญญาฟิวเจอร์ส
ตัวเลือก: 1. การสร้างผลกำไรจากทิศทางตลาด (Directional Bet) เป็นการใช้สัญญาฟิวเจอร์สเพื่อการตัวความเสี่ยง (Hedging) 2. การสร้างผลกำไรจากการเปิดสถานะบนสเปรด (Spread) เป็นการใช้สัญญาฟิวเจอร์สเพื่อการเก็งกำไร (Speculation) 3. การสร้างผลกำไรโดยปราศจากความเสี่ยง เป็นการใช้สัญญาฟิวเจอร์สเพื่อการตัวความเสี่ยง (Hedging) 4. ถูกทุกตัวเลือก
คำตอบที่ถูกต้อง: ข้อ 2
คำอธิบาย: ตัวเลือก 1 ผิด การสร้างผลกำไรจากทิศทางตลาด (Directional Bet) เป็นการใช้สัญญาฟิวเจอร์สเพื่อการเก็งกำไร (Speculation) ตัวเลือก 2 ถูก การสร้างผลกำไรจากการเปิดสถานะบนสเปรด (Spread) เป็นการใช้สัญญาฟิวเจอร์สเพื่อการเก็งกำไร (Speculation) ตัวเลือก 3 ผิด การสร้างผลกำไรโดยปราศจากความเสี่ยง เป็นการใช้สัญญาฟิวเจอร์สเพื่อการลงทุนแบบอาร์บิทราจ (Arbitrage)
คำถาม: ตัวเลือกใดต่อไปนี้ถูกต้องเกี่ยวกับการใช้สัญญาฟิวเจอร์สเพื่อตัวความเสี่ยงจากการลงทุน
ตัวเลือก: 1. วัตถุประสงค์หลักในการถวความเสี่ยงคือเพื่อให้ได้ผลตอบแทนที่สูงสุด 2. นักลงทุนที่ซื้อหุ้นสามัญและมีความกังวลว่าราคาจะปรับลดลง จะตัวความเสี่ยงด้วยการ Short Single Stock Futures 3. เป็นเครื่องวัดความเสี่ยงที่เป็นไม่เป็นระบบ 4. Partial hedge คือ การกำจัดความเสี่ยงเฉพาะความเสี่ยงด้วยการผิดนัดการชำระราคาและส่งมอบ
คำตอบที่ถูกต้อง: ข้อ 2
คำอธิบาย: ตัวเลือก 1 ผิด วัตถุประสงค์หลักในการบริหารความเสี่ยงคือเพื่อบริหารความเสี่ยงให้อยู่ในระดับที่ยอมรับได้ ตัวเลือก 2 ถูก นักลงทุนที่ซื้อหุ้นสามัญและมีความกังวลว่าราคาจะปรับลดลง จะบริหารความเสี่ยงโดยการ Short Single Stock Futures ซึ่งจะทำให้เกิดการหักล้างของราคา Spot กับราคาฟิวเจอร์สทำให้ความเสี่ยงโดยรวมลดลง ตัวเลือก 3 ผิด Beta เป็นเครื่องมือวัดความเสี่ยงที่เป็นระบบ ตัวเลือก 4 ผิด Partial hedge คือการกำจัดความเสี่ยงของราคาต้นทุน โดยรักษาสถานะการ Hedge เพียงบางส่วนของมูลค่าหลักทรัพย์ทั้งหมด
คำถาม: ตัวเลือกใดต่อไปนี้ถูกต้องเกี่ยวกับการใช้สัญญาฟิวเจอร์สเพื่อเก็งกำไร
ตัวเลือก: 1. หากคาดการณ์ว่าราคาทองคำ จะลดลงในอนาคต นักลงทุนจะเก็งกำไรโดยการ Long Gold Futures 2. หากเบสสหมีแนวโน้มกว้างขึ้นต่อเนื่อง นักลงทุนจะเก็งกำไรโดยการซื้อสัญญาฟิวเจอร์สเตือนไกล พร้อมกับขายสัญญาฟิวเจอร์สเตือนใกล้ 3. การลงทุน สเปรต และ เบสส จะมุ่งเน้นเก็งกำไรทิศทางราคา (Directional Bet) เป็นสำคัญ 4. หากคาดการณ์ว่า ราคาหุ้นสามัญ จะปรับตัวขึ้นต่อเนื่อง นักลงทุนจะเก็งกำไรโดยการ Long Gold Futures
คำตอบที่ถูกต้อง: ข้อ 2
คำอธิบาย: ตัวเลือก 1 ผิด หากคาดการณ์ว่าราคาทองคำจะลดลง นักลงทุนควรเก็งกำไรโดยการShort Gold Futures ตัวเลือก 2 ถูก หากเบซิสมีแนวโน้มกว้างขึ้นต่อเนื่อง นักลงทุนควรเก็งกำไรโดยการซื้อสัญญาฟิวเจอร์สเดือนไกลพร้อมขายสัญญาฟิวเจอร์สเดือนใกล้ โดยนักลงทุนจะได้กำไรจากการปรับตัวสูงขึ้นของสัญญาฟิวเจอร์สเดือนไกลที่ปรับตัวสูงขึ้นกว่าการปรับตัวสูงขึ้นของสัญญาฟิวเจอร์สเดือนใกล้ ตัวเลือก 3 ผิด การลงทุนในสเปรดและเบซิสจะไม่สนใจทิศทางราคา แต่สนใจการเปลี่ยนแปลงที่ไม่เท่ากันของแต่ละตลาดและ/หรือเดือนส่งมอบที่ต่างกัน ตัวเลือก 4 ผิด หากคาดการณ์ราคาหุ้นสามัญจะปรับตัวขึ้นต่อเนื่อง นักลงทุนควรเก็งกำไรโดยการLong Stock Futures ไม่ใช่ Long Gold Futures
คำถาม: ตัวเลือกใดต่อไปนี้ถูกต้องเกี่ยวกับสัญญาออปชั่น
ตัวเลือก: 1. คอลออปชัน เป็นสัญญาที่ให้สิทธิแก่ผู้ถือใน การซื้อสินค้าอ้างอิง ณราคาตลาด 2. พุทออปชัน เป็นสัญญาที่ให้สิทธิแก่ผู้ถือในการซื้อสินค้าอ้างอิง ณราคาใช้สิทธิ 3. ผู้ซื้อพุทออปชัน ต้องเสียค่าพรีเมียมให้ผู้ขาย คอลออปชั่น 4. ผู้ซื้อคอลออปชันต้องเสียค่าพรีเมียมให้ผู้ขาย คอลออปชั่น
คำตอบที่ถูกต้อง: ข้อ 4
คำอธิบาย: ตัวเลือก 1 ผิด คอลออปชัน เป็นสัญญาที่ให้สิทธิแก่ผู้ถือในการซื้อสินค้าอ้างอิง ณ ราคาใช้สิทธิ ตัวเลือก 2 ผิด พุทออปชัน เป็นสัญญาที่ให้สิทธิแก่ผู้ถือในการขายสินค้าอ้างอิง ณ ราคาใช้สิทธิ ตัวเลือก 3 ผิด ผู้ซื้อพุทออปชันต้องเสียค่าพรีเมียมให้ผู้ขายพุทออปชัน ตัวเลือก 4 ถูก ผู้ซื้อคอลออปชันต้องเสียค่าพรีเมียมให้ผู้ขายคอลออปชัน
คำถาม: ตัวเลือกใดถูกต้องเกี่ยวกับสัญญาออปชันหากราคาสินทรัพย์อ้างอิง (Spot) สูงกว่าราคาใช้สิทธิ (Exercise price)
ตัวเลือก: 1. ผู้ซื้อคอลออปชัน อยู่ในสถานะได้ ประโยชน์ 2. ผู้ซื้อพุทออปชัน อยู่ในสถานะได้ประโยชน์ 3. ผู้ซื้อพุทออปชั่น จะมี Intrinsic Value มากกว่าศูนย์ 4. ผู้ซื้อคอลออปชัน จะมี Intrinsic Value เท่ากับศูนย์
คำตอบที่ถูกต้อง: ข้อ 1
คำอธิบาย: ตัวเลือก 1 ถูก คอลออปชันอยู่ในสถานะได้ประโยชน์ เนื่องจากราคาสินทรัพย์สูงกว่าราคาใช้สิทธิ ตัวเลือก 2 ผิด พุทออปชันอยู่ในสถานะเสียประโยชน์ เนื่องจากราคาสินทรัพย์สูงกว่าราคาใช้สิทธิ ตัวเลือก 3 ผิด ผู้ซื้อพุทออปชันอาจมี Intrinsic Value เท่ากับศูนย์หากราคาสินทรัพย์อยู่เหนือราคาใช้สิทธิ ตัวเลือก 4 ผิด ผู้ซื้อคอลออปชันมี Intrinsic Valueมากกว่าศูนย์หากราคาสินทรัพย์สูงกว่าราคาใช้สิทธิ
คำถาม: ปัจจัยใดมีผลทำให้ราคาคอลออปชันบนหุ้นสามัญ ปรับตัวเพิ่มขึ้นหากกำหนดให้ปัจจัยอื่นคงที่
ตัวเลือก: 1. ราคาหุ้นสามัญลดลง 2. อายุคงเหลือของสัญญาออปชัน ลดลง 3. ความผันผวนของราคาหุ้นสามัญ ลดลง 4. อัตราการจ่ายเงินปันผล ลดลง
คำตอบที่ถูกต้อง: ข้อ 4
คำอธิบาย: ตัวเลือก 1 ผิด ราคาหุ้นสามัญมีความสัมพันธ์เชิงบวกกับราคาคอลออปชัน ราคาหุ้นสามัญที่ลดลง ทำให้ราคาคอลออปชันลดลง ตัวเลือก 2 ผิด อายุคงเหลือของสัญญาออปชันมีความสัมพันธ์เชิงบวกกับราคาคอลออปชัน อายุคงเหลือลดลง ทำให้ราคาคอลออปชันลดลง ตัวเลือก 3 ผิด ความผันผวนของราคาหุ้นสามัญมีความสัมพันธ์เชิงบวกกับราคาคอลออปชัน ความผันผวนลดลง ทำให้ราคาคอลออปชันลดลง ตัวเลือก 4 ถูก อัตราการจ่ายเงินปันผลมีความสัมพันธ์เชิงลบกับราคาคอลออปชัน ดังนั้นอัตราการจ่ายเงินปันผลลดลง ทำให้ราคาคอลออปชันเพิ่มขึ้น
คำถาม: ปัจจัยตามตัวเลือกใด ไม่เกี่ยวข้องกับการคิดมูลค่าของออปชั่น
ตัวเลือก: 1. ราคาใช้สิทธิ 2. ความผันผวนของราคาสินทรัพย์อ้างอิง 3. ระยะเวลาใช้สิทธิ 4. ระดับการยอมรับความเสี่ยงของผู้ลงทุน
คำตอบที่ถูกต้อง: ข้อ 4
คำอธิบาย: ระดับการยอมรับความเสี่ยงของผู้ลงทุนไม่เกี่ยวข้องกับมูลค่าของออปชัน